Zuzana Mináčová

Zuzana Mináčová, rodená Silbersteinová, neskôr Severová (* , Bratislava) je slovenská fotografka.

Životopis 
Narodila sa v rodine židovského lekára v Bratislave. Počas vojny sa rodina skrývala. V trinástich rokoch, v roku 1944 bola aj so svojou o tri roky staršou sestrou na základe udania odvlečená, najprv do zberného tábora v Seredi, potom do koncentračného tábora v Osvienčime. Následne sa so sestrou dostali do pracovného tábora vo Vrchlabí, kde sa v máji 1945 dočkali oslobodenia a mohli sa vrátiť do Bratislavy. Rodičia, ktorí boli počas vojny ukrytí inde, tiež prežili a otec sa po vojne mohol vrátiť k lekárskej profesii.

Rozhodla sa stať fotografkou a tri roky študovala na strednej škole umeleckého priemyslu. Po získaní výučného listu školu opustila a začala pracovať vo filmových ateliéroch v Bratislave. V roku 1951 sa vydala za Jána Mináča, brata spisovateľa Vladimíra Mináča. V roku 1953 sa im narodil syn Ján, ktorý sa stal profesorom matematiky na univerzite v Kanade, a v roku 1961 syn Matej, ktorý sa stal filmovým režisérom.

V roku 1993 sa Zuzana Mináčová odsťahovala zo Slovenska do Prahy, aby unikla nacionalistickým náladám, ktoré jej pripomínali obdobie Tisa.

Dielo 
Pravidelne fotografuje na karlovarskom filmovom festivale. Vytvorila celý rad fotografických cyklov (Čas, Čekání, Herecké portréty, Hra, Návštěva, Souvislosti, Stromy, Zastavení na cestě). V roku 1996 vytvorila knihu portrétov Rekonstrukce rodinného alba ako spomienku na svojich príbuzných, z ktorých väčšina zahynula za vojny v koncentračných táboroch. Modelom boli príbuzní a priatelia, ktorí podľa jej spomienok stelesnili príbuzných, po ktorých nezostali dochované žiadne fotografie.

Publikácie

Referencie

Externé odkazy 
 Fotografka Zuzana Mináčová
 
 13. komnata Zuzany Mináčové (2010)
 Zuzana Mináčová prožila životní příběh jak z filmu Titanic – reportáž Českého rozhlasu (2015)
 Den, kdy z tábora zmizeli strážní. Konec války očima fotografky Zuzany Mináčové – interview Českého rozhlasu (2017)

Zdroj 

Slovenskí fotografi
Slovenské osobnosti židovského pôvodu
Preživší holokaust
Osobnosti z Bratislavy
Laureáti Pribinovho kríža I. triedy